ຜູ້ນໍາຟິລິບປິນ ເຈລະຈາລັບໆ ກັບຫົວໜ້າກຸ່ມໂມໂຣ ທີ່ຍີ່ປຸ່ນ
ກຸ່ມດັ່ງກ່າວໄດ້ກໍ່ການກະບົດ ຢ່າງນອງເລືອດ ມາໄດ້ ຫລາຍກວ່າສາມທົດສະວັດແລ້ວ ເພື່ອ​ໃຫ້​ມີ​ສິດປົກຄອງຕົນເອງ ທີ່ເກາະມິນດານາວ ທາງພາກໃຕ້ຂອງປະເທດ.
ພວກເຈົ້າໜ້າທີ່ຟິລິບປິນກ່າວວ່າ ເມື່ອຕອນບ່າຍວັນພະຫັດວານນີ້ ປະທານາທິບໍດີ Benigno Aquino ໄດ້ພົບປະກັນຢ່າງລັບໆທີ່ປະເທດຍີ່ປຸ່ນກັບຫົວໜ້າກຸ່ມກະບົດ ຊາວມູສລິມທີ່ໃຫຍ່ທີ່ສຸດຂອງຟິລິບປິນ ແລະໄດ້ຕົກລົງກັນ ທີ່ຈະເລັ່ງລັດການເຈລະຈາ ສັນຕິພາບ ໃຫ້ໄວຂຶ້ນ ຖະແຫລງຂ່າວສະບັບນຶ່ງຈາກລັດຖະບານຟິລິບປິນໃນວັນສຸກມື້ນີ້ ເວົ້າວ່າ ທ່ານ ອະຄີໂນ ໄດ້ພົບປະກັບທ່ານມູຣາດ ອີບຣາຮີມ ປະທານແນວໂຮມປົດປ່ອຍ ອິສລາມ Moro ເປັນເວລາເກືອບສອງຊົ່ວໂມງຢູ່ທີ່ໂຮງແຮມແຫ່ງນຶ່ງ ໃກ້ໆກັບສະໜາມບິນນາ ຣີຕະຂອງໂຕກຽວ ແລະທັງສອງຄົນໄດ້ຕົກລົງກັນທີ່ຈະເລັ່ງລັດການເຈລະຈາ ກຸ່ມດັ່ງກ່າວໄດ້ກໍ່ການກະບົດຢ່າງນອງເລືອດ ມາໄດ້ຫລາຍກວ່າສາມທົດສະວັດແລ້ວ ເພື່ອໃຫ້ມີສິດປົກຄອງຕົນເອງທີ່ເກາະມິນດານາວທາງພາກໃຕ້ຂອງປະເທດ ຊາວມຸສລິມ ຟິລິບປິນ ໄດ້ພາກັນຈົ່ມທຸກວ່າ ພວກຕົນໄດ້ຮັບການຈໍາແນກກີດກັນຢ່າງ ເປັນທາງການ ໂດຍລັດຖະບານຟິລິບປິນຊຸດແລ້ວຊຸດເລົ່າ ແລະຈາກຊາວຄາທໍລິກ ທີ່ເປັນຊົນກຸ່ມໃຫຍ່ໃນປະເທດນັ້ນ ໂຮມທັງການຈໍາແນກກີດກັນ ດ້ານບ້ານຢູ່ອາໃສ ແລະການສຶກສາ ຕະຫລອດທັງການຂາດແຄນງົບປະມານຂອງລັດຖະບານສໍາລັບ ຂົງເຂດພາກໃຕ້ຂອງປະເທດ ທີ່ມີຊາວມຸສລິມອາໃສຢູ່ເປັນສ່ວນໃຫຍ່ນັ້ນ